Diari Oficial de la Generalitat Valenciana


Sumari del DOGV 4439, del 13-02-2003 (2003/1377)

ORDE de 30 de gener de 2003, de la Conselleria d'Obres Públiques, Urbanisme i Transports, per la qual es creen, modifiquen i adapten els fitxers amb dades de caràcter personal, gestionats per l'Entitat de Sanejament d'Aigües Residuals de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/01/30/(1)/dof/vci/html**

### Dades del document

Número de DOGV
:   4439

Data del DOGV
:   13-02-2003

Secció del DOGV
:   I. DISPOSICIONS GENERALS

Número del document
:   2003/1377


Data del document
:   30-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Descriptors 

:   * Entitat Pública de Sanejament d'Aigües Residuals de la Comunitat Valenciana
    * administració regional
    * legislació
    * dades personals
    * base de dades

ORDE de 30 de gener de 2003, de la Conselleria d'Obres Públiques, Urbanisme i Transports, per la qual es creen, modifiquen i adapten els fitxers amb dades de caràcter personal, gestionats per l'Entitat de Sanejament d'Aigües Residuals de la Comunitat Valenciana. [2003/X1377]
  
La Llei Orgànica 15/1999, de 13 de desembre, de Protecció de Dades de Caràcter Personal, en la disposició addicional primera establix que: ?Els fitxers i tractaments automatitzats inscrits o no en el Registre General de Protecció de Dades hauran d'adequar-se a la present llei orgànica dins del termini de tres anys, comptadors des de la seua entrada en vigor.
  
En el termini esmentat, els fitxers de titularitat privada hauran de ser comunicats a l'Agència de Protecció de Dades i les administracions públiques responsables de fitxers de titularitat pública hauran d'aprovar la pertinent disposició de regulació del fitxer o adaptar l'existent?.
  
Prenent com a base això, és necessària l'adequació dels fitxers ja registrats a l'empara de la Llei Orgànica 5/1992, de 29 d'octubre, de Regulació del Tractament Automatitzat de Dades de Caràcter Personal (LORTAD) a la Llei Orgànica 15/1999, de 13 de desembre, de Protecció de Dades de Caràcter Personal (BOE núm.298, de 14 de desembre de 1999).
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que serà d'aplicació a les dades de caràcter personal registrades en suport físic que les faça susceptibles de tractament i a qualsevol modalitat d'ús posterior d'estes dades pels sectors públic i privat.
  
Així mateix, la citada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de la disposició general publicada en el Butlletí Oficial de l'Estat o diari oficial corresponent.
  
El Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina, en els articles 10 i següents, el procediment d'inscripció en este últim dels fitxers informatitzats de dades de caràcter personal creats o generats pels distints òrgans o entitats de la Generalitat Valenciana, així com la potestat per a l'aprovació de disposicions de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
La Llei 2/1992, de 26 de març, crea l'Entitat de Sanejament d'Aigües Residuals de la Comunitat Valenciana, com a entitat de dret públic amb personalitat jurídica pròpia i plena capacitat pública i privada, i establix en l'article 14.2n que la seua relació amb la Generalitat es realitzarà a través de la Conselleria d'Obres Públiques, Urbanisme i Transports en la forma que reglamentàriament es determine.
  
L'Orde de 20 de juliol de 1994, de la Conselleria d'Administració Pública, i les ordes de 7 d'abril de 1995 i 16 de novembre de 1995, de la Conselleria d'Economia i Hisenda, van regular els fitxers automatitzats gestionats per l'Entitat de Sanejament.
  
El Decret 193/2001, de 18 de desembre, pel qual es modifica el Reglament sobre el Règim Economicofinancer i Tributari del Cànon de Sanejament, aprovat mitjançant Decret 266/1994, de 30 de desembre, juntament amb l'Orde de 31 de maig de 2002, donen lloc a la modificació dels fitxers creats per aquelles ordes.
  
Així mateix, l'article 9 de la Llei 15/1999, de 13 de desembre, juntament amb el Reial Decret 994/1999, pel qual s'aprova el Reglament de mesures de seguretat dels fitxers automatitzats que continguen dades de caràcter personal establixen l'adequació de les mesures de seguretat que garantisquen la confidencialitat i la integritat en funció de les dades que consten en els fitxers.
  
Per tot el que antecedix, segons el que establix l'article 35 de la Llei 5/1983, de 30 de desembre, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià
  
ORDENE
  
Primer
  
De conformitat amb el que disposa l'article 20 de la Llei Orgànica 15/1999, de 13 de desembre, i als efectes prevists en este es creen i descriuen en els annexos I, II, III, IV i V de la present resolució, respectivament, el fitxer de ?Contractació administrativa?, el fitxer de ?Registre de documents d'entrada i eixida de l'Entitat de Sanejament?, el fitxer ?Agenda de persones de contacte?, el fitxer ?Registre de convenis- i el fitxer de ?Personal de l'Entitat de Sanejament?, que contenen i processen dades de caràcter personal.
  
Segon
  
Es modifiquen els fitxers denominats ?Subministraments propis- i ?Cens d'entitats subministradores- registrats en el Registre General de l'Agència de Protecció de Dades indicades en l'annex VI i VII respectivament de la present disposició.
  
Tercer
  
El titular de l'òrgan administratiu responsable dels corresponents fitxers adoptarà les mesures de gestió i organització que siguen necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
La present orde entrarà en vigor el dia següent de la seua publicació en el Diari Oficial de la Generalitat Valenciana.
  
València, 30 de gener de 2003
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
ANNEX I
  
1. Denominació del fitxer: Contractació administrativa
  
a. Finalitat del fitxer i usos prevists per a este: identificar els licitadors i adjudicataris dels contractes administratius realitzats per l'Entitat de Sanejament.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: licitadors i adjudicataris de contractes administratius realitzats per l'Entitat de Sanejament.
  
c. El procediment d'arreplegada de les dades: presentació de proposicions.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
- Dades relacionades amb la documentació presentada
  
e. Les cessions de dades de caràcter personal i, si és procedent, les transferències de dades que es prevegen a països tercers: no està prevista la seua cessió.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Departament de Contractació de l'Entitat de Sanejament.
  
h. Les mesures de seguretat amb indicació del nivell bàsic, mitjà o alt exigible: nivell mitjà, segons els criteris arreplegats en el Decret 994/1999, d'11 de juny, pel qual s'aprova el Reglament de mesures de seguretat dels fitxers Informatitzats que continguen dades de caràcter personal.
  
ANNEX II
  
Relació de fitxers amb dades de caràcter personal en ús per l'Entitat de Sanejament.
  
2. Denominació del fitxer: Registre de documents d'entrada i eixida de l'Entitat de Sanejament.
  
a. Finalitat del fitxer i usos prevists per a este: és la gestió del registre d'entrada i eixida de documents amb dades de caràcter personal que figuren en les operacions de registre, en els termes prevists en l'article 45 de la Llei 30/1992, de Règim Jurídic de les Administracions Públiques i del Procediment Administratiu Comú.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: persones físiques o representants de les persones jurídiques que es dirigixen a l'Entitat de Sanejament o que reben comunicacions d'esta entitat pública.
  
c. El procediment d'arreplegada de les dades: declaració en suport paper, magnètic o telemàtic del mateix interessat o el seu representant legal.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- Lloc de treball
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
- Dades relacionades amb el document presentat.
  
e. Les cessions de dades de caràcter personal i, si és procedent, les transferències de dades que es prevegen a països tercers: no està prevista la seua cessió.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Registre de l'Entitat de Sanejament.
  
h. Les mesures de seguretat amb indicació del nivell bàsic, mitjà o alt exigible: nivell bàsic, segons els criteris arreplegats en el Decret 994/1999, d'11 de juny, pel qual s'aprova el Reglament de mesures de seguretat dels fitxers informatitzats que continguen dades de caràcter personal.
  
ANNEX III
  
Relació de fitxers amb dades de caràcter personal en ús per l'Entitat de Sanejament.
  
3. Denominació del fitxer: Agenda de persones de contacte
  
a. Finalitat del fitxer i usos prevists per a este: identificar les persones que tracten contínuament amb el personal de l'Entitat de Sanejament.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: persones que per qüestions relacionades amb la seua activitat laboral mantenen un contacte amb el personal de l'Entitat de Sanejament.
  
c. El procediment d'arreplegada de les dades: contactes realitzats per a la gestió que desenvolupa l'Entitat de Sanejament en l'exercici de les seues competències.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- Lloc de treball
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
e. Les cessions de dades de caràcter personal i, si és procedent, les transferències de dades que es prevegen a països tercers: no està prevista la seua cessió.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Departament d'Explotacions de l'Entitat de Sanejament.
  
h. Les mesures de seguretat amb indicació del nivell bàsic, mitjà o alt exigible: nivell bàsic, segons els criteris arreplegats en el Decret 994/1999, d'11 de juny, pel qual s'aprova el Reglament de mesures de seguretat dels fitxers informatitzats que continguen dades de caràcter personal.
  
ANNEX IV
  
Relació de fitxers amb dades de caràcter personal en ús per l'Entitat de Sanejament.
  
4. Denominació del fitxer: Registre de convenis
  
a. Finalitat del fitxer i usos previstos per a este: gestió administrativa dels convenis subscrits per l'Entitat de Sanejament.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: els qui subscriuen el conveni que es realitze.
  
c. El procediment d'arreplegada de les dades: mitjançant subministrament d'informació per ells mateixos.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
- Dades econòmiques i financeres: dades bancàries.
  
e. Les cessions de dades de caràcter personal i, si és procedent, les transferències de dades que es prevegen a països tercers: presidència: Registre de convenis.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Departament Jurídic.
  
h. Les mesures de seguretat amb indicació del nivell bàsic, mitjà o alt exigible: nivell mitjà, segons els criteris arreplegats en el Decret 994/1999, d'11 de juny, pel qual s'aprova el Reglament de mesures de seguretat dels fitxers informatitzats que continguen dades de caràcter personal.
  
ANNEX V
  
5. Denominació del fitxer: Personal de l'Entitat de Sanejament
  
a. Finalitat del fitxer i usos prevists per a este: càlcul dels salaris i retribucions del personal de l'Entitat de Sanejament.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: personal contractat per a exercir un lloc de treball en l'Entitat de Sanejament.
  
c. El procediment d'arreplegada de les dades: contracte de treball i certificat que ha d'omplir el treballador a l'efecte del càlcul de la retenció de l'IRPF.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
- Estat civil
  
- Grau de minusvalidesa
  
- Situació familiar
  
- Titulació acadèmica
  
- Formació
  
- Historial
  
- Experiència professional
  
- Ingressos
  
- Dades bancàries
  
- Nòmina
  
- deduccions impositives /impostos
  
e. Les cessions de dades de caràcter personal i, si és procedent, les transferències de dades que es prevegen a països tercers: a l'Agència Tributària.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Departament Economicofinancer.
  
h. Les mesures de seguretat amb indicació del nivell bàsic, mitjà o alt exigible: nivell mitjà, segons els criteris arreplegats en el Decret 994/1999, d'11 de juny, pel qual s'aprova el Reglament de mesures de seguretat dels fitxers informatitzats que continguen dades de caràcter personal.
  
ANNEX VI
  
Relació de fitxers amb dades de caràcter personal en ús per l'Entitat de Sanejament.
  
6. Denominació del fitxer: Subministraments propis
  
a. Finalitat del fitxer i usos previstos per a este: liquidar el cànon de sanejament a aquells subjectes passius que no reben l'aigua d'altres persones o entitats subministradores ja que tenen subministraments propis d'aigua, atés que el cànon de sanejament és un tribut que grava el consum d'aigua de qualsevol procedència.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: subjectes passius contribuents del cànon de sanejament que posseïxen subministraments propis d'aigües.
  
c. El procediment d'arreplegada de les dades: declaracions.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
- Firma
  
e. Les cessions de dades de caràcter personal i, si és procedent, les transferències de dades que es prevegen a països tercers: no està prevista la seua cessió.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Departament de Gestió del Cànon de Sanejament.
  
h. Les mesures de seguretat amb indicació del nivell bàsic, mitjà o alt exigible: nivell mitjà, segons els criteris arreplegats en el Decret 994/1999, d'11 de juny, pel qual s'aprova el Reglament de mesures de seguretat dels fitxers informatitzats que continguen dades de caràcter personal.
  
ANNEX VII
  
7. Denominació del fitxer: Cens d'entitats subministradores
  
a. Finalitat del fitxer i usos prevists per a este: exclusivament de gestió tributària: identificar les entitats subministradores d'aigua (persones físiques o jurídiques) obligades a incloure el cànon de sanejament en els rebuts o factures de l'aigua.
  
b. Les persones o col·lectius sobre els quals es pretenga obtindre dades de caràcter personal o que resulten obligats a subministrar-les: subjectes passius del tribut en qualitat de substituts del contribuent, per ser els que porten a terme la gestió recaptadora del cànon de sanejament.
  
c. El procediment d'arreplegada de les dades: autoliquidacions.
  
d. L'estructura bàsica del fitxer i la descripció dels tipus de dades de caràcter personal incloses en este:
  
- Nom
  
- DNI/NIF
  
- Adreça
  
- Codi postal
  
- Població
  
- Província
  
- Telèfon
  
- Firma
  
e. Les cessions de dades de caràcter personal i, si és procedent, les transferències de dades que es prevegen a països tercers: no està prevista la seua cessió.
  
f. Els òrgans de les administracions responsables del fitxer: tècnic de Sistemes d'Informació de l'Entitat de Sanejament.
  
g. Els servicis o unitats davant dels quals pogueren exercir-se els drets d'accés, rectificació, cancel·lació i oposició: Departament de Gestió del Cànon de Sanejament.


Còpia Permalink ELI